open-index/open-wikipedia-markdown huggingface dataset:
Tamara Pazos

**Tamara Pazos Cordal**, nada na Coruña en 1992 é unha licenciada en Bioloxía e divulgadora da ciencia en Instagram a través da conta @Putamen_T, nome que fai referencia a unha parte do cerebro.

## Traxectoria 
Licenciouse en Bioloxía e desde que terminou a carreira envorcouse na divulgación. Fixo un máster en Neurociencia e especializouse no comportamento humano. Actualmente investiga na súa tese doutoral como utilizar a divulgación científica como prevención de riscos para a saúde.

## Obra 
* *La biología aprieta, pero no ahoga* (Ed. Paidós, 2022).
* *Este libro te hará vivir más (o por lo menos mejor)* (Ed. Paidós, 2023)

## Notas
Sônia Braga

**Sônia Maria Campos Braga**, nada en Maringá (Estado do Paraná) o 8 de xuño de 1950, é unha actriz brasileira con cidadanía estadounidense, que comezou a ser coñecida internacionalmente após o filme *Dona Flor e seus dois maridos* de Bruno Barreto. É irmán da actriz Ana Braga e tía de Alice Braga.

## Traxectoria 
### Primeiros anos 
Quinta de sete fillos, perdeu ao seu pai cando só tiña oito anos. Antes de intentar unha carreira artística, traballou como secretaria, e máis tarde estudou como actriz de teatro. O seu debut foi nun programa de televisión infantil, *O Jardim Encantado*, tras o que participou no musical *Hair* con dezanove anos, en 1969.

### Carreira 
Co paso dos anos gañou a reputación de icona sexy brasileira polas escenas de alto contido erótico nalgunhas películas nas que protagonizou; no seu país de orixe alcanzou a popularidade de facto sobre todo coa transposición televisiva (1975) e despois en cinema (1983) da novela *Gabriela, cravo e canela* de Jorge Amado, e posteriormente con *Vida e milagres de Tieta de Agreste* en 1996.

Sonia trasladouse posteriormente aos Estados Unidos de América, onde protagonizou diversas películas, entre as que destacan *Kiss of the Spider Woman* (1985) de Héctor Babenco, onde actuou xunto a Raúl Juliá (xunto a quen actuaría de novo no derradeiro filme de Juliá, no que interpretou a Chico Mendes), e *Milagro* (1988) de Robert Redford, actor co que tivo unha longa relación afectiva. Tivo papeis protagonistas nas telenovelas ''Dancin' Days* (1978) e *Samba d'amore* (1980); tamén foi estrela convidada na serie de televisión estadounidense *The Cosby Show* (1986), *Sex and the City* (2001) e *Alias* (2005). En 2017 participou en *Aquarius'', o seu primeiro filme brasileiro en quince anos, que foi proxectada no Teatro García Barbón de Vigo, e de novo coa retrospectiva sobre o director Kleber Mendonça Filho no Festival de Cans.

Entre varios premios recibiu o Platino e foi nomeada a dous Globos de Ouro e un BAFTA. 

## Notas 
## Véxase tamén 
### Ligazóns externas 
* Sônia Braga na Memoiraglobo (globo.com)
Caprimulgus

***Caprimulgus*** é un xénero de aves da orde dos caprimulxiformes e familia dos caprimúlxidos coñecidos comunmente como noiteboas ou avenoiteiras.

## Taxonomía 
### Descrición 
O xénero fou descrito en 1758 por Linneo na 10ª edición do seu *Systema Naturae*. 

### Etimoloxía 
O nome *Caprimulgus* deriva da falsa crenza de que chuchan o leite das cabras; o nome latino do xénero provén da combinación das palabras *capra* (cabra) e *mulgere* (muxir).

### Sinónimos 
Ademais de polo seu nome actualmente válido, o xénero coñeceuse tamén polos sinónimos: Son aves de hábitos nocturnos, de mediano tamaño, con ás longas e rematadas en punta, patas curtas e pico moi curto e ancho, que adoitan aniñar no chan. Son activas pola tarde e a noite. Aliméntanse de bolboretas nocturnas e outros insectos voadores grandes. A súa plumaxe está coloreada para camuflarse entre as plantas e ocultarse durante o día. Adoitan ter unha crista de plumas na caluga que poden despregar.

## Notas 
## Véxase tamén 
### Bibliografía 
*Josep del Hoyo & Nigel J. Collar (2014): *HBW and BirdLife International Illustrated Checklist of the Birds of the World. Volume 1: Non-passerines*. Barcelona: Lynx Edicions. ISBN 978-84-9655-394-1.

### Ligazóns externas 
Caprimulgus na *Enciclopedia Británica*.
Adélaïde Labille-Guiard

**Adélaïde Labille-Guiard**, nada en París o 11 de abril de 1749 e finada na mesma cidade o 24 de abril de 1803, foi unha pintora francesa, dedicada a temas de historia e retratos.
## Traxectoria 
Adélaïde era filla dun merceiro. Aprendeu a pintar miniaturas con François-Elie Vincent e óleo co seu fillo François-André. As súas primeiras obras expuxéronse na Académie de Saint-Luc, e despois de que pechase en 1776, no Salon de la Correspondance. Casou con Louis-Nicolas Guiard en 1769, pero separouse  en 1777. Posteriormente, gañouse a vida ensinando a pintar.

O 31 de maio de 1783, Labille-Guiard foi aceptada como membro da francesa *Real Academia de Pintura e Escultura*. Outras tres mulleres, entre as que estaba Vigée-Le Brun, foron admitidas como membros ese mesmo día, con certa consternación por parte dalgúns membros masculinos. A aceptación das mulleres xuntas creou unha comparación entre a súa obra máis que coa obra dos membros precedentes, aliviando así as preocupacións dos membros antigos.

O mecenado da tía de Lois XVI de Francia, a princesa María Adelaida, reportoulle a Labille-Guiard unha pensión gobernamental de 1000 libras, e encargos para pintar a Adelaida, á súa irmá Vitoria-Luisa, e Isabel, a irmá do rei. O retrato de Adelaida, exposto en 1787, foi a obra máis grande e ambiciosa de Labille-Guiard até a data. En 1788 recibiu un encargo do irmán do rei, o Conde da Provenza (máis tarde, Lois XVIII de Francia), para pintalo no centro dunha grande obra de historia, ''Réception d'un chevalier de Saint-Lazare par Monsieur, Grand maître de l'ordre*.

Estas conexións reais fixeron de Labille-Guiard unha persoa politicamente sospeitosa despois da Revolución francesa de 1789. En 1793 ordenóuselle destruír algunhas das súas obras realistas, incluíndo o encargo inacabado para o Conde da Provenza. 

Con todo, Adélaïde estaba lonxe de ser conservadora. A principios dos anos 1790 fixo campaña para que a Academia abrísese á admisión xeral das mulleres. No Salón de 1791 expuxo retratos de membros da Asemblea Nacional, incluíndo a Maximilien de Robespierre e Armand, duque de Aiguillon.

En 1793 ela e o seu primeiro marido, do que se separou en 1777, divorciáronse. En 1795 obtivo acomodo como artista no Louvre e unha nova pensión de 2000 libras. Continuou expondo retratos no Salón até o ano 1800. O 8 de xuño de 1799 casou co seu mestre, François-André Vincent, e asinou algúns dos seus cadros como *«Madame Vincent»''. Faleceu o 24 de abril de 1803.

Entre outras coleccións públicas que exhiben obras de Adélaïde Labille-Guiard atópanse: o Museo Getty, Museos de Arte da Universidade de Harvard, a Academia de Artes de Honolulu, Museo de Arte Kimbell (Fort Worth, Texas), o Museo de Arte do Condado de Los Ángeles, o Louvre, o Museo Metropolitano de Arte, a Galería Nacional de Arte (Washington D.C.), o Museo Nacional de Varsovia, o Museo Nacional de Mulleres Artistas (Washington D.C.), o Museo de Arte Speed (Kentucky) e Versalles.

## Notas
Concello de Mölndal

**Mölndal** é un concello sueco no condado de Västra Götaland. A súa capital é Mölndal, que tamén é parte do núcleo urbano de Gotemburgo. En setembro do ano 2022 a poboación do municipio era de 70 292 habitantes.

O concello atópase principalmente no oeste do landskap de Västergötland, estando o distrito de Lindome no norte de Halland. O municipio de Mölndal é parte da área metropolitana de Gotemburgo (Storgöteborg). O municipio limita ao sur co concello de Kungsbacka, ao noroeste co de Gotemburgo, ao norte co de Härryda, e ao leste co de Mark. A través do concello flúe o río Mölndalsån cara ao norte, onde desemboca nas canles de Gotemburgo e no Gullbergsån.

## Notas
Concello de Mörbylånga

**Mörbylånga** é un concello sueco no condado de Kalmar. A súa capital é Mörbylånga. No ano 2024 o municipio tiña unha poboación de 16 224 habitantes.

Dende a fundación do concello en 1971 a tendencia de poboación, coa excepción de curtos períodos de tempo, ten sido positiva. 

## Xeografía 
Mörbylånga é o máis meridional dos dous concellos que forman a illa de Öland, sendo o outro o municipio de Borgholm.

## Notas
Concello de Mönsterås

**Mönsterås** é un concello sueco no condado de Kalmar. A súa capital é a localidade de Mönsterås e en decembro do ano 2024 o municipio tiña unha poboación de 13 069 habitantes.

## Xeografía 
Mönsterås está no centro do condado de Kalmar. O municipio limita ao norte co concello de Oskarshamn, ao oeste co de Hultsfred, ao suroeste co de Högsby e ao sur co de Kalmar. Ao leste ten unha fronteira marítima c concello de Borgholm, que está na illa de Öland.

As estradas do municipio de Mönsterås creceron ao longo dos esker que van desde o interior cara ao mar Báltico. As localidades de Ålem e Blomstermåla están no esker de Högsbyåsen, mentres que Mönsterås atópase en e nos arredores do de Mönsteråsåsen. Os ríos Emån e Alsterån, que atravesan o municipio, foron tamén ingredientes importantes para que xurdisen asentamentos nestas zonas. No concello hai unhas 300 illas de máis de 0,5 hectáreas e, ademais, hai moitos máis illotes e cons.

## Notas
Alfonso Núñez López

**Alfonso Núñez López**, nado en Ferrol cara a 1904, foi un funcionario e político galego.

## Traxectoria 
Obtivo por oposición a praza de oficial primeiro do Concello de Arzúa en 1933. Foi secretario da primeira directiva do PSOE de Arzúa constituída o 27 de abril de 1936. Co golpe de Estado do 18 de xullo de 1936 foi separado do seu cargo, estivo agochado. Foi detido na Coruña o 27 de outubro e xulgado en Santiago de Compostela por rebelión con Federico Nogueira Pimentel o 31 de marzo de 1937. Foi absolto. Abríronlle expediente de responsabilidades políticas en 1942.

## Vida persoal 
Casou na Coruña con Celsa Hermida Grandío en 1928.

## Notas 
## Véxase tamén 
### Bibliografía 
* 
*
Juan Raposo Lamas

**Juan Raposo Lamas**, nado en Arzúa en 1910 e finado na Coruña o 22 de novembro de 1999, foi un funcionario e político galego.

## Traxectoria 
Fillo de Ramón Raposo Rivadulla e Carmen Lamas Rey. Fundador de Falange en Arzúa en agosto de 1935 e xefe das milicias de Falange. Aprobou as oposicións para secretario de xulgado municipal en maio de 1936. Logo do golpe de Estado do 18 de xullo de 1936 foi nomeado Delegado de Orde Pública de Arzúa. Presentou unha denuncia ante o xuíz de instrución municipal contra o alcalde republicano Juan Manuel Vidal García o 2 de agosto, que pé ao procedemento xudicial. Foi nomeado polo alcalde Jesús Souto Vilas oficial primeiro interino do Concello o 6 de agosto e logo de que fose cuberta a praza  foi nomeado oficial segundo de secretaría o 24 de setembro. Foi xefe local de Falange Española Tradicionalista y de las JONS. Foi nomeado alcalde de Arzúa en decembro de 1940. Foi destituído do cargo polo gobernador civil en febreiro de 1942. Volveu ser nomeado alcalde en 1944, permanecendo no cargo durante uns meses. Despois foi secretario do xulgado de Pontedeume, oficial do de Lugo desde onde se trasladou ao xulgado número 3 da Coruña en 1967, e finalmente ao de Santiago de Compostela. Finou na Coruña o 22 de novembro de 1999.

## Vida persoal 
Casou con María de los Dolores Pampín García, que finou en 1985, e foi pai de María Teresa, María Rosa e María Victoria Raposo Pampín.

## Notas 
## Véxase tamén 
### Bibliografía 
* 
* 
*
Concello de Nacka

**Nacka** é un concello sueco no condado de Estocolmo. A súa capital é Nacka, que forma parte da área urbana da cidade de Estocolmo. Dende a fundación do concello en 1971 a tendencia de poboación ten sido moi positiva, e en decembro de 2024 o municipio tiña unha poboación de 112 112 habitantes.

O municipio de Nacka caracterízase por un leito rochoso moi agrietado. As praias empinadas cara, por exemplo, Skurusundet, Lännerstasundet e Baggensfjärden, son trazos característicos neste contexto. O concello ten unha longa historia de talleres e industrias que comezou cando Gustav Vasa fixo construír un martelo mecánico en Nacka Ström na década de 1550. Porén, dende os anos 90 a economía local está dominada polas industrias de servizos e o comercio.

## Historia administrativa 
A área do concello correspondese coa das parroquias de Sicklaö e Boo, xunto co extremo norte da parroquia de Brännkyrka (a parte que formaba as congregacións de Erstaviks e Nacka). Coa reforma de 1862 nas primeiras dúas parroquias fundáronse os concellos rurais de Sicklaö e Bo, mentres que na parte da parroquia de Brännkyrka non se creou ningún concello de xeito formal. No ano 1888 crearíase o concello rural de Nacka a partir do de Sicklaö e desa zona en Brännkyrka.

O *köping* de Saltsjöbaden creouse en 1909 por unha escisión do concelo rural de Nacka. En relación coa construción da ruta marítima de Hammarbyleden, parte de Nacka foi transferida en 1930 (a propiedade rústica de Hammarby e partes de Sickla e Henriksdal) á cidade de Estocolmo. En 1959 tamén pasou a formar parte de Estocolmo unha parte pequena de Nackareservatet para permitir a expansión do distrito de Bagarmossen cara ao norte.

A cidade de Nacka creouse e 1949 a través da transformación do concello rural. A reforma municipal de 1952 non afectou ás divisións da zona.

O actual concello de Nacka naceu coa reforma municipal de 1971 a partir da cidade de Nacka, o köping de Saltsjöbaden e o concello rural de Boo.

## Xeografía 
O concello está situado principalmente na parte nordés da parovincia histórica de Södermanland, pero ten tam´´en unha parte pequena no sueste de Uppland (o distrito de Boo), e está dividido entre as illas de Södertörn e Värmdö co mar Báltico ao norte e ao sur. As baías de Saltsjön, Lilla Värtan e Höggarnsfjärden no norte e Baggensfjärden no sur están conectadas polo estreito de Skurusundet.

Nacka limita ao sur co municipio de Tyresö, ao oeste co de Estocolmo, ao noroeste co de Lidingö, ao norte co de Vaxholm e ao leste co de Värmdö, todoe eles no condado de Estocolmo.

## Notas
Concello de Norberg

**Norberg** é un concello sueco no condado de Västmanland. A súa capital é a localidade de Norberg e no mes de decembro de 2024 o municipio tiña unha poboación de 5 452 habitantes.

A paisaxe é montañosa e é rica en lagos e humedais. A superficie do concello está principalmente cuberta por morena cuberta de bosque. O leito rochoso ten grandes tramos de leptitas que conteñen minerais. A mineiría existía na zona dende a Idade Media, pero a principios da década de 2020 todas as minas estaban pechadas, dependendo a economía local da actividade de pequenas empresas.

## Historia administrativa 
A área do concello correspóndese coa das parroquias de Karbenning e Norberg. Nelas creáronse dous concellos rurais co mesmo nome coa reforma municipal de 1862.

A localidade municipal de Norberg estableceuse o 30 de setembro de 1889 e disolveuse co cambio de ano 1951/1952 cando se creou o köping de Norberg pola transformación do concello rural de Norberg.

Coa reforma municipal de 1952 o concello rural de Karbenning pasou a formar parte do de Västerfärnebo , mentres que o köping permaneceu sen cambios.

O actual concello de Norberg naceu coa reforma municipal de 1971 a partir do köping de Norbergs e dunha parte que se separou do concello rural de Västerfärnebo (a parroquia de Karbenning).

## Xeografía 
O concello está no norte do condado de Västmanland e limita cos municipios de Fagersta e Sala en Västmanland, e cos de Avesta, Hedemora e Smedjebacken no condado de Dalarna.

### Topografía e hidrografía 
Granito con grandes tramos de leptitas con minerais conforman a meirande parte do leito rochoso do concello. No leito rochoso hai tamén a presenza de calcaria que deu lugar a varias áreas con rica vexetación. O concello está cuberto principalmente por morena cuberta de bosque. A paisaxe é montañosa e hai moitos lagos e zonas húmidas, como a turbeira elevada de Bredmossen. A principais áreas cultivadas abertas atópanse nos vales do Svartån e Norbergsån.

## Notas
Manuel Moscoso

**Manuel Moscoso López**, chamado **Manolete**, nado en Arzúa o 21 de setembro de 1947 e finado na mesma vila o 18 de xullo de 2023, foi un político galego do PPdeG.

## Traxectoria 
Foi nas listas do PPdeG ás eleccións municipais de 1983 e foi elixido concelleiro. Nas eleccións municipais de 1987 encabezou a candidatura do PPdeG e foi elixido concelleiro. Logo da renuncia do alcalde Jesús García Vázquez por motivos profesionais en xaneiro de 1989 foi elixido alcalde de Arzúa. Nas municipais de 1991 volveu encabezar a candidatura do PPdeG e foi elixido alcalde con maioría absoluta. Continuou no cargo ata 2003 sempre con maioría absoluta. En 2003 obtivo de novo a vitoria, pero foi insuficiente e o pacto de BNG e PSdeG levou o nacionalista García Couso á alcaldía. Moscoso continuou como concelleiro catro anos máis ata 2007, cando se retirou da vida política.

Tamén foi deputado provincial polo PPdeG.

## Notas 
## Véxase tamén 
### Outros artigos 
* Eleccións municipais en Arzúa
Mosteiro Mater Ecclesiae

[miniatura|Fotografía do mosteiro *Mater Ecclesiae* ([Cidade do Vaticano)]]
O **mosteiro Mater Ecclesiae** (en latín, *Nai da Igrexa*) é un convento de monxas da Cidade do Vaticano no que viviu o papa emérito Bieito XVI entre 2013 e 2022. 

## Edificio 
Localízase nos Xardíns do Vaticano nas proximidades do sede da Radio Vaticana e da fonte do *Aquilone*. O mosteiro ten forma de paralelepípedo e conta con dúas ás: na leste, de tres andares e soto, están os espazos comúns e as doce celas para as residentes, e a oeste, de dous pisos, onde está a capela. Ademais, ao seu carón, hai unha leira que se cultiva seguindo criterios da agricultura ecolóxica. 

A parte máis antiga do recinto, a construída a principios do século XX, é a á leste, chamada *Casetta Giardini,* ideada para o Corpo de Xendarmaría, foi logo morada dos directores da Radio Vaticana e despois sede de diferentes dependencias administrativas. Este edificio acondicionouse entre 1992 e 1994 para albergar á comunidade monástica e sendo, nese momento, ampliado coa construción da ala da capela.

## Historia 
O mosteiro foi fundado por iniciativa de Xoán Paulo II para contar dentro do Vaticano cun grupo de monxas que orase pola Igrexa e o papa. Segundo os estatutos do mosteiro, a orde relixiosa que o ocupe debe trocar cada cinco anos, lapso logo reducido a tres. Dende entón, reside aló canda o seu secretario privado Georg Ganswein e catro leigas consagradas da comunidade *Memores Domini* (ligadas ao movemento Comuñón e Liberación) que axudan cos labores domésticos. Ademais, o seu irmán, Georg Ratzinger, tiña un cuarto para cando o visitaba.

Durante o seu retiro, Bieito XVI mantivo unha rutina diaria que consistía na misa conventual durante a mañá e o estudo na biblioteca. Ademais, tamén recibiu visitas do papa Francisco e concedeu algunhas audiencias públicas. Bieito XVI faleceu no mosteiro Mater Ecclesiae ás 9.34 horas do 31 de decembro de 2022. 

## Notas 
## Véxase tamén 
### Outros artigos 
* Bieito XVI, papa

* Cidade do Vaticano
Concello de Nora

**Nora** é un concello sueco no condado de Örebro. A súa capital é a localidade de Nora. En decembro do ano 2024 o municipio tiña unha poboación de 10 639 habitantes.

O concello atópase na rexión mineira de Bergslagen e coopera cos municipios adxacentes do grupo KNÖL (Kommuner i Norra Örebro län): Lindesberg, Ljusnarsberg e Hällefors. Os concellos cooperan en temas como estradas, xestión do lixo ou tempo libre.

## Historia administrativa 
A área do concello correspóndese coa das parroquias de Järnboås, Nora e Viker (dende 1878). Nesas parroquias creáronse coa reforma municipal de 1862 concellos rurais co mesmo nome, aínda que o concello rural de Viker formouse en 1878 por unha excisión do de Nora. Na zona tamén estana a cidade de Nora na que en 1863 formouse un concello urbano.

Coa reforma municipal de 1952 creouse o gran concello de Noraskog pola fusión dos anteriores municipios de Hjulsjö, Järnboås Nora e Viker, mentres que a cidade de Nora permaneceu sen cambios.

O concello rural de Noraskog incorporouse en 1965 á cidade de Nora, da cal a parroquia de Hjulsjö separouse en 1967 para incorporarse ao köping de Hällefors. O actual concello de Nora naceu coa reforma muncipal de vid 1971 despois da reorganización da cidade de Nora.

## Xeografía 
O concello de Nora atópase no centro do condado de Örebro. Ao nordés limita co municipio de Lindesberg, ao sueste co de Örebro, ao suroeste co de Kalskoga, e ao noroeste co de Hällefors, todos eles en Örebro.

## Notas
Valentín Castro Díaz

**Valentín Castro Díaz**, nado en Ferrol en 1884 e finado en 1949, foi un pintor galego.

## Traxectoria 
Foi maquinista de segunda, na Armada. Discípulo do pintor Vicente Díaz González, cultivou o retrato, o bodegón e a paisaxe. Participou en diversos certames. Ilustrou *O novo xuez*, de Gonzalo López Abente (Editorial Céltiga, 1922).

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* http://www.pintoresgallegos.com/bibliografia/valentincastro.html
Denis Ménochet

**Denis Ménochet**, nado en Enghien-les-Bains, Val d'Oise o 18 de setembro de 1976, é un actor de cine e televisión francés. Fíxose coñecido internacionalmente en 2009 polo personaxe Perrier LaPadite, un labrego francés interrogado por un funcionario nazi por ocultar xudeus, na película *Inglourious Basterds*, de Quentin Tarantino.

Elizabeth Weitzman, crítica de cine do New York Daily News, eloxiou o traballo de Ménochet, que apareceu xunto ao actor Christoph Waltz na secuencia inicial do filme de Tarantino. Segundo ela, *"A espléndida apertura, por exemplo, mostra unha sarabiada de balas.* *O que mellor recordarás, con todo, é o silencio embruxado do actor Denis Ménochet, interpretando a un granxeiro francés acusado de albergar xudeus."*

En 2022 interpretou en *As bestas* ao francés Antoine Denis, personaxe baseado no caso real do holandés Martin Verfondern, que inspirou tamén o documental *Santoalla*. Por esa interpretación, na 37 edición dos Premios Goya, en febreiro de 2023, recibiu o  Goya á mellor interpretación masculina protagonista.

## Notas 

## Véxase tamén 
### Ligazóns externas
Patrimonio da Humanidade en Suíza

[miniatura|180px|
[Ficheiro:Welterbe.svg|55px 70px]]
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do **Patrimonio da Humanidade en Suíza**, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Suíza ratificou a convención o 17 de setembro de 1975, facendo que os seus sitios naturais e culturais poidan ser incluídos na lista. 

En 2021, había trece bens en Suíza inscritos na Lista do Patrimonio Mundial, nove dos cales son sitios culturais e catro son sitios naturais. Os tres primeiros sitios engadíronse á lista en 1983: A Cidade Vella de Berna, Abadía beneditina de San Galo e Abadía de San Xoán en Müstair. A adición máis recente foron os dous bosques engadidos ao sitio bosques de Faiais primarios dos Cárpatos e outras rexións de Europa en 2021. Cinco sitios son compartidos con outros países. O Ferrocarril Rético e o Monte San Giorgio son compartidos con Italia, Sitios palafíticos prehistóricos dos Alpes con cinco países,a  Obra arquitectónica de Le Corbusier con seis países e o Bosques de faias antigas e primixenias con 17 países. Hai un sitio na lista de tentativa.

## Lista de candidatos 
Ademais dos sitios inscritos na lista do Patrimonio Mundial, os estados membros poden manter unha lista de sitios provisionais que poden considerar para ser nomeados. As candidaturas para a lista do Patrimonio Mundial só se aceptan se o sitio xa se incluíu previamente na lista provisional. En  2021, Suíza tiña un sitio na súa lista provisional.

## Notas
## Véxase tamén
### Outros artigos 
* Patrimonio da Humanidade por país
Tacto

O **sentido do tacto** é aquel que permite aos organismos percibir cualidades dos obxectos e medios como a presión, temperatura, textura e dureza. En galego, **tacto** ou **táctil** refírese a varios conceptos relacionados co sentido e a acción de tocar, fisicamente ou metaforicamente, e na medicina designa tamén un método de exploración que implica o uso dos dedos para examinar cavidades corporais (e.g. tacto rectal). Figuradamente, o termo é empregado para describir a capacidade de tratar asuntos ou persoas con sensibilidade e prudencia.
[miniatura|Tacto humano. Disección da [man e o pulso.]]

## Sensación e funcións 
### Estrutura e funcións sensoriais da pel 
A pel ten diferentes clases de receptores nerviosos que transforman os diferentes tipos de estímulos externos en información que pode ser interpretada polo cerebro. A pel divídese en tres capas: a epiderme (capa superficial), a derme e a hipoderma (capa máis profunda).
[esquerda|miniatura|267x267px|*O Tacto*, de [José de Ribera, cadro da serie dos sentidos (Museo Norton Simon, Pasadena, Estados Unidos).]]
A epiderme está constituída por tecido epitelial e no seu estrato basal ou xerminativo atopamos a melanina, que dá cor á pel. A derme está formada por tecido conxuntivo e contén anexos cutáneos como as glándulas sebáceas, as glándulas sudoríparas, o pelo e as uñas. A hipoderma está composta por tecido conxuntivo adiposo.

### O tacto alén da pel 
Debemos ter en conta que o sentido do tacto non só se atopa na pel, senón tamén nas terminacións nerviosas internas do organismo, o que permite sentir cambios significativos de temperatura ou dor. Porén, hai unha distinción importante que algúns expertos fan: o termo "somatosensación" refírese ao conxunto de sensacións corporais, incluíndo **tacto**, temperatura, dor, propiocepción e esquema corporal etc. Mentres o tacto se asocia principalmente coa percepción de textura, presión ou vibración a través da pel, a somatosensación abrangue unha gama máis ampla de sensacións, incluíndo aquelas que non sempre se consideran parte do tacto estrito. 

O tacto e a somatosensación son uns dos sentidos máis importantes, xa que permiten percibir riscos que poden afectar a nosa saúde tanto interna como externamente, e ademais xogan un papel fundamental na comunicación social. 
[miniatura|Contacto entre unha man adulta e unha de [bebé.]]

## Etimoloxía 
O termo "**tacto**", provén etimoloxicamente do substantivo latino *tactilis* (toque, contacto), e este do participio *tactus* do verbo *tángere* (tocar, entrar en contacto). 

Da mesma raíz proveñen os termos tanxible, tanguer e tanxer, tanxente, contaxiar ou contactar. 

## Véxase tamén 
* Audición
* Corpo
* Corpo humano
* Esquema corporal
* Gusto
* Nocicepción
* Olfacto
* Pel
* Senso do equilibrio
* Sensor
* Propiocepción
* Sistema nervioso
* Somatosensación
* Visión
Arsenio Hall

**Arsenio Hall**, nado en Cleveland, Ohio, no 12 de febreiro de 1956, é un actor, humorista e presentador de programas de *talk shows* e humor estadounidense. É coñecido polo seu *programa* de entrevistas *The Arsenio Hall Show*, que se desenvolveu entre 1989 e 1994, e retomou en 2014, e os seus papeis nas películas *Coming to America* e *Harlem Nights*.

## Traxectoria 
### Primeiros anos 
Fillo de Anne e Fred Hall, un ministro bautista. Asistiu á escola secundaria en Warrensville Heights, Ohio. Despois de graduarse, asistiu á Universidade de Ohio, onde estivo no equipo de conferenciantes con Nancy Cartwright e Leon Harris. Despois trasladouse á Universidade Estatal de Kent (Kent State University).

### Carreira 
Máis tarde trasladouse a Os Ánxeles, California para seguir unha carreira como comediante . Foi a voz orixinal de Winston Zeddemore no debuxo animado *The Real Ghostbusters* de 1986 a 1987. En 1988, coprotagonizou a película de comedia *Coming to America* con Eddie Murphy, e a secuela *Coming 2 América*. En 1984, tamén foi o locutor e compañeiro de Alan Thicke durante *Thicke of the Night*.

## Filmografía 
* *The 1/2 Hour Comedy Hour* (1983) - Anfitrión
* *Thicke of the Night* (1983) - El mesmo (1984)
* *New Love, American Style* (1985)
* *The Motown Revue Starring Smokey Robinson* (1985)
* *Solid Gold* (1980) - si mesmo (1986–1987)
* *The Real Ghostbusters* (1986) - Winston Zeddemore (voz) (1986–1987)
* *The Late Show* (1986) TV Series - si mesmo/Anfitrión (1987)
* *Amazon Women on the Moon* (1987) - Vítima do apartamento
* *Uptown Comedy Express* (1987) - El mesmo
* *Coming to America* (1988) - Semmi/Rapariga fea/Morris/Reverendo Brown
*  Harlem Nights  (1989) - Crying Man
* *Comic Relief III* (1989) (TV) - El mesmo
* *Paula Abdul: Straight Up* (1989) - El mesmo
* The Arsenio Hall Show (1989–1994) - Anfitrión
* *Ghost* (1990) - El mesmo
* *Time Out: The Truth About HIV, AIDS, and You* (1992) - Anfitrión
* *Blankman* (1994) - El mesmo
*  Arsenio  (1997) - Michael Atwood
*  Martial Law  (1998) - Terrell Parker
*  Star Search  (2003–2005) - Anfitrión
* *Chappelle Show* (2003) - El mesmo
* *The Naked Brothers Band: The Movie* (2005) - El mesmo
* *Scooby Doo! Pirates Ahoy!* (2006) - Capitán Crothers (voz)
*  The Proud Family Movie  (2005) - Dr. Carver/Bobby Proud (voz; taking over for Cedric the Entertainer)
* *Flavor of Love 3* (2008) - El mesmo
* Igor (2008) - Carl Cristall (voz)
* *Brothers* (2009) (TV) - El mesmo
* *Black Dynamite* (2009) - Tasty Freeze
*  Meet Dave  (2009)
* *Tosh.0* (2010) - El mesmo
* *Arsenio Hall Show* (2014)- El mesmo
* Sandy Wexler  (2017) - El mesmo
* *Coming 2 America* (2021) *-* Semmi/Rapariga fea

## Notas 
## Véxase tamén 
### Ligazóns externas 
* The Arsenio Hall Show: Primeiro episodio, 1989 - en YouTube
Santoalla

Como topónimo **Santoalla** pode referirse a:

;En Galiza
***Santoalla do Monte**, parroquia do concello de Petín;
****Santoalla**, lugar de dita parroquia;
***Santoalla**, lugar da parroquia de Francos, no concello de Guntín.

;Audiovisuais
****Santoalla***, filme documental estadounidense de 2016 sobre o deterioramento das relacións veciñais na aldea de Santoalla.

## Véxase tamén
### Outros artigos
Nordanstig

**Nordanstig** é un concello sueco no condado de Gävleborg. A súa capital é Bergsjö. Dende 1980 a tendencia de poboación vén sendo negativa, e en decembro do ano 2024 o municipio tiña unha poboación de 9 262 habitantes.

Ao longo da costa hai unha franxa dunha milla de ancho de terreo baixo que transita cara a un terreo montañoso primitivo cara ao interior. No oeste co concello as alturas acadan uns 500 metros. O 90% da superficie do municipio está cuberta de bosque e durante moito tempo a industria forestal ten sido a súa principal actividade económica, aínda que no presente o princial empregador é o concello.

## Historia administrativa 
A área do concello correspóndese coa das parroquias de Bergsjö, Gnarp, Harmånger, Hassela, Ilsbo e Jättendal. Nesas parroquias formáronse concellos rurais co mesmo nome coa reforma municipal de 1862.

Coa reforma municipal de 1952 Ilsbo e Jättendal pasaron a formar parte de Harmånger mentres que os municipios de Bergsjö, Gnarp e Hassela permaneceron sen cambios.

Coa reforma municipal de 1971 creáronse os municipios de Bergsjö, Gnarps, Hassela e Harmånger a partir dos concellos rurais do mesmo nome. O actual concello de Nordanstig naceu posteriormente en 1974 a partir deses catro concellos, con Bergsjö como capital.

## Xeografía 
O concello atópase no norte do condado de Gävleborg e limita co municipio de Sundsvall, no condado de Västernorrland, ao norte, co de Ljusdal ao oeste, e co de Hudiksvall ao sur, estes dous últimos tamén en Gävleborg.

## Notas
Concello de Norrköping

**Norrköping** é un concello sueco no condado de Östergötland. A súa capital é a cidade de Norrköping. A poboación leva medrandono concello dende a década dos 80, e no mes de setembro de 2022 o municipio tiña 145 176 habitantes.

Ao longo da costa norte de Bråviken e o lago Glan, o municipio está dividido por unha gran zona de fallas, cunha chaira cultivada no sur e un bosque de coníferas no norte. O río Motala cos seus saltos en Norrköping foi utilizado xa dende a Idade Media por distintas industrias, e durante o século XIX e ata a década de 1970 Norrköping foi un municipio téxtil, producindo en certos períodos ata o 80% da produción téxtil de Suecia. Posteriormente esa industria substituíuse por outros tipos de actividades económicas.

## Notas
Concello de Norrtälje

**Norrtälje** é un concello sueco no condado de Estocolmo. A súa capital é Norrtälje. Dende a fundación do concello en 1971 a tendencia de poboación vén sendo moi positiva, e en decembro do ano 2024 o muncipio tiña 66 585 habitantes.

A área que conforma o municipio ten un leito rochoso agrietado. Os bosques de coníferas e mixtos dominan o oeste do municipio, pero cara a costa dominan os bosques caducifolios. O arquipélago interior é exuberante, mentres que outras partes do arquipélago tellen illotes estériles. A principios da década de 2020 a meirande parte dos traballadores de Norrtälje estaban no sector público, estando o concello e o cárcere de Norrtälje entre os principais empregadores.

## Historia administrativa 
A área do concello correspóndese coa das parroquias de Björkö-Arholma, Blidö, Edebo, Edsbro, Estuna, Fasterna, Frötuna, Gottröra, Husby-Lyhundra, Häverö, Lohärad, Länna, Malsta, Närtuna, Riala, Rimbo, Roslags-Bro, Rådmansö, Rö, Singö, Skederid, Söderby-Karl, Ununge, Väddö e Vätö. Nesas parroquias fundáronse coa reforma municipal de 1862 concellos rurais co mesmo nome. Dentro da zona tamén estaba a cidade de Norrtälje na que en 1863 creouse un concello urbano.

A localidade municipal de Rimbo estableceuse o 31 de decembro de 1914 e disolveuse co cambio de ano 1957/1958.

Coa reforma municipal de 1952 creáronse varios grandes concellos na zona: *Frötuna* (a partir dos anteriores concellos rurais de Frötuna e Rådmansö), *Häverö* (de Edebo, Häverö, Singö e Ununge), *Knutby* (de Bladåker, Edsbro, Faringe e Knutby), *Lyhundra* (de Estuna, Lohärad, Malsta, Roslags-Bro, Söderby-Karl e Vätö), *Roslags-Länna* (de Länna, Riala e Roslags-Kulla), *Sjuhundra* (de Fasterna, Husby-Lyhundra, Rimbo, Rö e Skederid), *Skepptuna* (de Gottröra landskommun, Husby-Långhundra, Lunda, Närtuna, Skepptuna e Vidbo), e *Väddö* (de Björkö-Arholma e Väddö). O concello rural de Blidö e a cidade de Norrtälje quedaron sen cambios.

O concello municipal de Rimbo reformouse en 1967 a partir do concello de Sjuhundra e de partes do de Skepptuna (as parroquias de Gottröra e Närtuna). Ao mesmo tempo a parroquia de Roslags-Kulla foi trasladada do municipio rural de Roslags-Länna ao de Österåker.

O actual concello de Norrtälje creouse coa reforma municipal de 1971 a partir da cidade de Norrtälje e os concellos rurais de Blidö, Frötuna, Häverö, Lyhundra, Rimbo, Roslags-Länna, Väddö e unha parte escindida do concello rural de Knutby (a parroquia de Edsbro).

## Xeografía 
Norrtälje é o concello de maior superficie do condado de Estocolmo e está situado na zona oriental da provincia histórica de Uppland. O municipio ten o mar de Åland ao leste, onde desemboca o Norrtäljeån. O municipio limita ao sur cos concellos de Österåker e Vallentuna, e ao suroeste co de Sigtuna, todos no condado de Estocolmo. Ao oeste limita cos concellos de Knivsta, Uppsala e Östhammar, no condado de Uppsala. Na illa de Märket no mar de Åland o concello ten unha fronteira terrestre co municipio finés de Hammarland, situado na rexión de Åland.

## Notas
Concello de Nybro

**Nybro** é un concello sueco no condado de Kalmar. A súa capital é a localidade de Nybro. En decembro do ano 2024 o municipio tiña unha poboación de 19&nbsp;951 habitantes.

O concello de Nybro, situado na meseta meridional de Suecia, caracterízase por un leito rochoso dominado polo granito e o pórfiro, que resultou nunha superficie regular e chá cuberta principalmente de bosque mixto de coníferas. O río Nybroåsen destaca e contribúe ao carácter único da paisaxe.

O municipio alberga unha importante industria manufactureira coa madeira, o papel, o vidro e as industrias de enxeñería como sectores líderes. AB Gustaf Kähr, coñecida polo parquet, é a empresa máis grande de Nybro.

## Historia administrativa 
A área do concello correspóndese coa das parroquias de Bäckebo, Hälleberga, Kristvalla, Kråksmåla, Madesjö, Oskar, Sankt Sigfrid e Örsjö (dende 1897). Nesas parroquias (agás na de Örsjö) creáronse coa reforma municipal de 1862 concellos rurais co mesmo nome.

O *köpingskommun* de Nybro creouse o 25 de abril de 1879 a través dunha escisión do municipio de Madesjö. En 1897 creouse o concello rural de Örsjö tras unha nova escisión de Madesjö. En 1932 o köping de Nybro transformouse na cidade de Nybro.

Coa reforma municipal de 1952 creáronse na zona os grandes concellos de *Alsterbro* (a partir dos anteriores concellos rurais de Bäckebo e Kråksmåla), *Ljungbyholm* (de Ljungby e Sankt Sigfrid), *Madesjö* (de Kristvalla, Madesjö e Örsjö), e *Mortorp* (de Karlslunda, Mortorp e Oskar), mentres que o municipio de Hälleberga e a cidade de Nybro non se viron afectado por esta reforma.

En 1969 incorporáronse á cidade os concellos de Alsterbro, Hälleberga e Madesjö, así como unha parte do municipio rural de Ljungbyholm (a parroquia de Sankt Sigfrid) e unha parte do de Mortorp a (parroquia de Oskar). O concello de Nybro naceu coa reforma municipal de 1971 a través da transformación da cidade de Nybro.

## Xeografía 
O concello limita ao norte co municipio de Högsby, ao nordés co de Mönsterås, ao leste co de Kalmar, e ao suroeste co de Emmaboda, todos no condado de Kalmar. Ao oeste tamén fai fronteira cos concellos de Lessebo e Uppvidinge, ámbolos dous no condado de Kronoberg.

## Notas
Concello de Nykvarn

**Nykvarn** é un concello sueco no condado de Estocolmo. A súa capital é a localidade de Nykvarn e en setembro do ano 2022 o municipio tiña unha poboación de 11 651 habitantes.

Co concello de Nykvarn é o do condado de Estocolmo con menos habitantes. Está situado no norte do landskap de Södermanland na ribeira sur do lago Mälaren. Limita ao norte, leste e sur co municipio de Södertälje, no condado de Estocolmo, e ao leste cos concellos de Gnesta e Strängnäs no condado de Södermanland.

## Notas
Concello de Nyköping

**Nyköping** é un concello sueco no condado de Södermanland. A súa capital é a localidade de Nyköping, que tamén é a capital do condado. No mes de decembro de de 2024 o municipio tiña unha poboación de 58 344 habitantes.

A meirande parte do concello de Nyköpings está cuberta de bosque, pero hai tamén grandes áreas de terreos agrícolas. Tamén hai terras de cultivo nas illas máis grandes do arquipélago interior. A actividade económica local apoiase sobre varios piares que inclúen a fabricación, as actividades municipais e rexionais e o aeroporto de Estocolmo-Skavsta.

## Historia administrativa 
A área do concello correspóndese coa das parroquias de Bergshammar, Bogsta, Bälinge, Bärbo, Halla, Helgona, Husby-Oppunda, Kila, Lid, Ludgo, Lunda, Lästringe, Nykyrka, Ripsa, Runtuna, Råby-Rånö, Sankt Nicolai (unha parte dela), Spelvik, Stigtomta, Svärta, Sättersta, Tuna, Tunaberg, Tystberga e Vrena. Nesas parroquias fundáronse coa reforma municipal de 1862 concellos rurais co mesmo nome. Na zona tamén estaba a cidade de Nyköping na que en 1863 formouse un concello urbano.

A cidade de Oxelösund separouse do municipio de Nikolai en 1950, e a área restante incorporouse simultaneamente á cidade de Nyköping.

Coa reforma municipal de 1952 creáronse varios grandes concellos na zona: *Bettna* (a partir dos anteriores concellos rurais de Bettna,  Blacksta, Forssa, Husby-Oppunda, Vadsbro e Vrena), *Jönåker* (de Bergshammar, Kila, Lunda e Tuna), *Rönö* (de Lid, Ludgo, Ripsa, Runtuna, Råby-Rönö e Spelvik), *Stigtomta* (de Bärbo, Halla, Nykyrka e Stigtomta), *Svärta*, (de Helgona e Svärta), e *Tystberga* (a partir de Bogsta, Bälinge, Lästringe, Sättersta, Torsåker e Tystberga). O concello de Tunaberg e a cidade de Nyköping non se viron afectadas por esta reforma.

No ano 1967 o municipio de Svärta incorporouse á cidade. O concello de Nyköping naceu coa reforma municipal de 1971 a partir da cidade de Nyköping e dos concellos rurais de Jönåker, Rönö, Stigtomta, Tystberga e Tunaberg, así como de partes do municipio rural de Bettna (as parroquias de Vrena e Husby-Oppunda). En 1974 incorporáronse os concellos de Trosa, Vagnhärad, Daga e Gnesta. Estas áreas separáronse en 1992 e formaron o concello de Trosa e o concello de Gnesta.

O 1 de xaneiro de 1992, unha área con 122 persoas foi trasladada do municipio de Nyköping e da parroquia de Lästringe ao municipio de Gnesta e á parroquia de Frustuna-Kattnäs.

## Xeografía 
O concello está situado no sueste do landskap de Södermanland co mar Báltico ao leste. Nyköping limita ao oeste co municipio de Katrineholm, ao noroeste co de Flen, ao norte co de Gnesta, ao leste cos de Trosa e Oxelösund, todos no condado de Södermanland, e ao suroeste co de Norrköping, no condado de Östergötland. Ademais ten unha fronteira marítima co concello de Nynäshamn, no condado de Estocolmo, ao nordés.

## Notas
Concello de Nynäshamn

**Nynäshamn** é un concello sueco no condado de Estocolmo, ao sur da península de Södertörn. A súa capotal é a localidade de Nynäshamn. En setembro de 2022 o municipio tiña unha poboación de 29 855 habitantes.

O concello de Nynäshamn está situado no leste do landskap de Södermanland, co arquipélago sur de Estocolmo no leste. O mar Báltico pecha ao concello polo leste, sur e suroeste. Nynäshamn limita ao nordés co municipio de Haninge e ao noroeste co de  Botkyrka, os dous no condado de Estocolmo. Ten ademais fronteira marítima co concello de Södertälje ao oeste, e cos de Trosa e Nyköping ao suroeste.

## Notas
Concello de Olofström

**Olofström** é un concello sueco no condado de Blekinge. A súa capital é a localidade de Olofström. No mes de decembro de 2024 o municipio tiña unha poboación de 13 000 habitantes.

A parte norte co concello de Olofström é unha zona boscosa rica en lagos e turbeiras cun leito rochoso de granito fracturado e gneis. A morena cobre a gran superficie cha e os vales de fractura en dirección norte-sur, onde hai lagos como Raslången e cursos de auga como o Holjeån e o Mörrumsån. Os vales, ricos en vexetación, esténdense cara ao sur e alí aumenta a superficie de terra cultivada.

## Historia administrativa 
A área do concello correspóndese coa das parroquias de Jämshög e Kyrkhult, ámbalas dúas no *härad* de Listers. Coa reforma municipal de 1862 fundouse nesas parroquias o concello rural de Jämshög, do cal se separou o concello rural de Kyrkhult o 16 de outubro de 1863.

En 1941 creouse o *köping* de Olofström a través dunha excisión do municipio de Jämshög.

A reforma municipal de 1952 non afectou ás divisións administrativas da zona..

En 1967 os concellos rurais de Jämshög e Kyrkhult incorporáronse ao *köping*. O actual concello de Olofström naceu coa reforma municipal de 1971 despois da transformación do *köping* de Olofström.

## Xeografía 
É o único concello interior de Blekinge, e limita cos municipios de Osby, Kristianstad, Bromölla, Sölvesborg, Karlshamn, Tingsryd e Älmhult.

O municipio está rodeado de augas de centos de lagos. O máis grande é o  Halen, que é un lugar popular para caiacs e para o baño. O concello de Olofström é coñecido por Kronofiske Harasjömåla, un famoso lugar de pesca que é visitado por unhas 75 000 persoas cada ano.

## Notas
Concello de Ockelbo

**Ockelbo** é un concello sueco no condado de Gävleborg. A súa capital é a localidade de Ockelbo. No mes de decembro de 2024 o municipio tiña unha poboación de 5 715 habitantes.

A parte occidental do municipio está formada por terreo montañoso cuberto de coníferas e a oriental é relativamente cha. O establecemento da liña electrificada de ferrocarril "Norra stambanan" fixo que varias pequenas empresas se trasladasen a Ockelbo, converténdose a capital do concello nunha importante cidade estación.

## Xeografía 
O concello de Ockelbo atópase principalmente na parte noroeste da provincia histórica de Gästrikland, aínda que o distrito de Lingbo ao norte está no *landskap* de Hälsingland. O municipio limita ao norte cos concellos de Bollnäs e Söderhamn, ao leste co de Gävle, e ao sur co de Sandviken, todos eles no condado de Gävleborg, e ao oeste limita co municipio de Falu no condado de Dalarna.

## Notas
Concello de Nässjö

**Nässjö** é un concello sueco no condado de Jönköping. A súa capital éa localidade de Nässjö. En setembro do ano 2022 o municipio tiña unha poboación de 31 587 habitantes.

O concello atópase no que normalmente é coñecido como as terras altas de Småländ. O seu punto máis alto é Tomtabacken, o punto máis alto de toda Götaland, que chega aos 377 metros sobre o nivel do mar.

## Xeografía 
O concello de Nässjö está situado na parte norte do landskap de Småland, e limita ao norte co municipio de Aneby, ao leste cos de Eksjö e Vetlanda, ao sur co de Sävsjö, ao suroeste co de Vaggeryd e ao oeste co de Jönköping, todos no condado de Jönköping.

O municipio atópase en Tveta, Vedbo e Njudung, tres das *terras pequenas* tradicionais de Småland.

## Notas
Juan José Cancela del Río

**Juan José Cancela del Río**, nado en Santiago de Compostela o 20 de outubro de 1803 e finado o 31 de xaneiro de 1886, foi un pintor galego do romanticismo e pioneiro do neoclasicismo.

## Traxectoria 
Formouse na escola de debuxo da Real Sociedade Económica de Amigos do País de Santiago á que volveu como profesor, entrementres, e grazas a axuda de Manuel Fernández Varela, estudou na Real Academia de Belas Artes de San Fernando, onde foi discípulo de Vicente López Portaña.

Foi socio de mérito e presidente da sección de pintura do Liceo de la Juventud de Santiago de Compostela.

Hai obra súa no Museo del Prado, na Universidade de Santiago de Compostela e  no Museo Provincial de Pontevedra.
page=5|miniatura|*Tratado de los cinco órdenes de arquitectura de Vignola*, 1860.

## Obra escrita publicada 
* *Definiciones de las líneas y figuras geométricas para uso de los alumnos de la escuela de dibujo de la Sociedad Económica de Santiago* (1859).
* *Tratado de los cinco órdenes de arquitectura de Vignola, para uso de los jóvenes dedicados al dibujo lineal* (1860).
## Galería de imaxes 
## Notas 
## Véxase tamén 
### Bibliografía 
* 
* 
* , Carmen (2011). *Las miniaturas en el Museo del Prado: catálogo razonado*, Museo Nacional del Prado, pp. 70-71, 150.
* 
* 
* 
* 
* 
* 
* 

### Outros artigos 
* José Garabal Louzao
* Arte de Galicia
* Pintura do romanticismo
### Ligazóns externas 
* 20px , Enrique (2013). *Juan José Cancela del Río. Los inicios de una escuela compostelana de pintura en el siglo XIX* Ciclo de conferencias de la RSEAP de la Ciudad de Santiago .
* Bibliografía de  pintoresgallegos.com.
* , Enrique: "Juan José Cancela del Río" Real Academia de la Historia .
Concello de Osby

**Osby** é un concello sueco no nordés do condado de Escania. A súa capital é a localidade de Osby. No ano 2024 o municipio tiña unha poboación de 12 947 habitantes.

## Xeografía 
O concello de Osby limita cos municipios de Älmhult e Markaryd, en Småland, ao norte, co de Hässleholm ao oeste, cos de Östra Göinge e Kristianstad ao sur, e co de Olofström, en Blekinge, ao leste.

## Notas
Concello de Orsa

**Orsa** é un concello sueco no condado de Dalarna. A súa capital é Orsa, sendo un dos 42 concellos suecos que teñen como capital unha antiga localidade municipal (*municipalsamhälle*). No mes de setembro de 2022 o municipio tiña unha poboación de 6 930 habitantes. 

O concello atópase formalmente en Svealand pero ten un terreo máis típico de Norrland. Debido ao feito tan pouco probable de que un meteorito caíse na zona, formouse un anel de rochar brandas e calcarias, coñecido como Siljansringen. Ao longo deste anel de calcaria desenvolveuse un asentamento agrícola condensado dende principios da Idade Media. Fóra do anel de calcaria medran bosques de coníferas.

## Notas